ai4bharat/Pralekha huggingface dataset:
উত্তর-পূর্বাঞ্চলেরউন্নয়নসংক্রান্তমন্ত্রক
প্রবল উৎসাহ-উদ্দীপনা এবং জনসাধারণের ব্যাপক অংশগ্রহণের মধ্য দিয়ে গুয়াহাটিতে উত্তর-পূর্বাঞ্চলীয় উৎসবের সমাপ্তি
সমাপ্তি অনুষ্ঠানে যোগ দিলেন রাষ্ট্রপতি শ্রীরামনাথ কোবিন্দ
উত্তর-পূর্ব অঞ্চলের উন্নয়ন নিয়ে উত্তর-পূর্বাঞ্চলীয় উৎসব ২০২২-এ মতবিনিময় ও আলোচনাচক্রের আয়োজন
নতুন দিল্লি, ০৫ মে, ২০২২
রাষ্ট্রপতি শ্রী রামনাথ কোবিন্দ উত্তর-পূর্বাঞ্চলীয় উৎসবের সমাপ্তি অনুষ্ঠানে যোগ দেন। তাঁর সঙ্গে উপস্থিত ছিলেন কেন্দ্রীয় আইন ও বিচার মন্ত্রী শ্রী কিরেন রিজিজু, জাহাজ মন্ত্রী শ্রী সর্বানন্দ সোনওয়াল, অসমের মুখ্যমন্ত্রী শ্রী হিমন্ত বিশ্ব শর্মা, উত্তর-পূর্বাঞ্চল উন্নয়ন প্রতিমন্ত্রী শ্রী বি.এল. ভার্মা, অসম ও নাগাল্যান্ডের রাজ্যপাল শ্রী জগদীশ মুখী প্রমুখ।
বর্ণাঢ্য সমাপ্তি অনুষ্ঠানে মুখ্যমন্ত্রী ও বিশিষ্ট ব্যক্তিদের স্বাগত জানিয়ে উত্তর-পূর্বাঞ্চল উন্নয়ন মন্ত্রী শ্রী জি কিষান রেড্ডি বলেন, রাষ্ট্রপতি এই অনুষ্ঠানে আসায় তিনি গর্বিত ও সম্মানিত।
এই উৎসবকে ‘উন্নয়নের এক নতুন ভোরের সূচনা’ আখ্যা দিয়ে শ্রী রেড্ডি বলেন, প্রধানমন্ত্রী শ্রী নরেন্দ্র মোদীর দূরদর্শী নেতৃত্বে চিন্তাভাবনা, দৃষ্টিভঙ্গী, দক্ষতা ও প্রয়াসের এমন সমাবেশ, উত্তর-পূর্বাঞ্চলের বিকাশ ও উন্নয়নে আরও গতির সঞ্চার করবে।
শ্রী রেড্ডি বলেন, উত্তর-পূর্বের রাজ্যগুলিতে অমৃত মহোৎসবের এই উদযাপন প্রমাণ করে যে, কেন্দ্র এবং রাজ্য উভয়েই সর্বতো সহযোগিতা, উৎসাহ ও দায়বদ্ধতার সঙ্গে মানুষের কল্যাণে একযোগে কাজ করছে।
শ্রী রেড্ডি বলেন, এই অঞ্চলের মানুষ ক্রীড়াপ্রেমী। সেজন্য সিকিমে একটি ফুটসল প্রতিযোগিতার আয়োজন করা হয়েছে। এর মূল ভাবনা ‘মাদকমুক্ত সমাজ’। মণিপুরে সপ্তাহব্যাপী আঞ্চলিক ক্রীড়া প্রতিযোগিতার আয়োজন করা হয়েছে। এতে ফুটবল, ব্যাডমিন্টন, তীরন্দাজী, বক্সিং – সব ধরণের খেলাধুলোর ব্যবস্থা থাকছে। এই প্রয়াস বিপুল জনপ্রিয়তা পেয়েছে, বিশেষ করে যুব সমাজ একে সাদরে গ্রহণ করেছে।
রাষ্ট্রপতি শ্রী রামনাথ কোবিন্দ বলেন, কৃষি, কর্মসংস্থান, দক্ষতা উন্নয়ন, সংযোগসাধন, পরিকাঠামো উন্নয়ন, স্বাস্থ্য, শিক্ষা, পর্যটনের উন্নয়ন – সব ক্ষেত্রেই উত্তর-পূর্বাঞ্চলে উল্লেখযোগ্য পরিবর্তন হয়েছে।
CG/SD/SKD/
(Visitor Counter : 81
বিজ্ঞানওপ্রযুক্তিমন্ত্রক
এআরআইইএস সোশ্যাল মিডিয়ায় সরাসরি আসন্ন সূর্যগ্রহণ সম্প্রচার করবে
নয়াদিল্লী, ১৯ জুন, ২০২০
উত্তর ভারতে ২১শে জুন সকাল ১০.২৫ মিনিট থেকে একটি বলয় সূর্যগ্রহণ দেখা যাবে। বিজ্ঞান ও প্রযুক্তি দপ্তরের অধীনস্থ সংস্থা আর্যভট্ট রিসার্চ ইন্সটিটিউট অফ অবজারভেশনাল সায়েন্সেস এব্যাপারে একটি বিশেষ বক্তৃতার আয়োজন করেছে। এআরআইইএস-এর নির্দেশক অধ্যাপক দীপঙ্কর বন্দ্যোপাধ্যায় সূর্যগ্রহণের বিষয়ে একটি বক্তৃতা দেবেন। এছাড়াও জুম, ইউটিউব ও ফেসবুকে সূর্যগ্রহণের দৃশ্য সরাসরি সম্প্রচারিত হবে। আফ্রিকা, এশিয়া এবং ইউরোপের কোনো কোনো অঞ্চল থেকে এই সূর্যগ্রহণটি দেখা যাবে। ভারতে এটি শুরু হবে সকাল ১০.২৫ মিনিটে। তবে মূল গ্রহণ শুরু হবে বেলা ১২টা ৮ মিনিট থেকে। চলবে ১টা ৫৪ মিনিট পর্যন্ত। এর আগে ২৬শে ডিসেম্বর দক্ষিণ ভারতে আর একটি বলয় গ্রহণ দেখা গিয়েছিল। ঐদিন দেশের বাকি অংশের মানুষ আংশিক সূর্যগ্রহণ দেখেছিলেন। পরবর্তী সূর্যগ্রহণ ভারত থেকে দেখা যাবে ২০৩১ সালের ২১শে মে। তবে এদেশের মানুষ পূর্ণ সূর্যগ্রহণ দেখতে পাবেন ২০৩৪ সালের ২০শে মার্চ।
অমাবস্যার সময় চাঁদ যখন সূর্যকে আংশিক বা সম্পূর্ণ আড়াল করে তখনই আংশিক, বলয় বা পূর্ণ সূর্যগ্রহণ হয়। সূর্যগ্রহণের সময় চাঁদের ছায়া পৃথিবীর ওপর পড়ে এবং যে অংশটি বেশি ঘন থাকে তাকে বলা হয় প্রচ্ছায়া আর কম ঘনযুক্ত অংশটিকে বলা উপচ্ছায়া। তবে পূর্ণ সূর্যগ্রহণ খুব কমই হয়। যদিও প্রতি মাসে একবার করে অমাবস্যা হয় কিন্তু আমরা গ্রহণকে অত ঘন ঘন দেখতে পাইনা। এর কারণ চাঁদের কক্ষপথ পৃথিবী এবং সূর্যের তলের নিরিখে ৫ ডিগ্রী ঢালে অবস্থিত। এরফলে সূর্য, চাঁদ এবং পৃথিবীর এক সরলরেখায় আসার বিষয়টি জ্যোর্তিবিজ্ঞানে খুবই কম ঘটে।
এআরআইইএস সূর্যগ্রহণের সময় কি করা উচিত কি করা উচিত নয় সে বিষয়ে পরামর্শ দিয়েছে।
কি করা উচিত :
১. আইএসও সার্টিফায়েড কাঁচ অথবা যথাযথ ফিল্টার যুক্ত ক্যামেরার মাধ্যমে সূর্যগ্রহণ দেখুন, যাতে চোখ নষ্ট না হয়।
২. পিন হোল ক্যামেরা অথবা টেলিস্কোপ দিয়ে বলয় গ্রহণ দেখা সবথেকে নিরাপদ।
৩. সূর্যগ্রহণের সময় খাওয়া, স্নান করা, বাইরে বেরোনো নিরাপদ। সূর্যগ্রহণ একটি দর্শনীয় ঘটনা যা দেখা যেতেই পারে।
কি করবেন না :
১. খালি চোখে সরাসরি সূর্যের দিকে তাকাবেন না।
২. সূর্যগ্রহণ এক্স-রে ফিল্ম, সাধারণ রোদ চশমা এবং অতিবেগুনী রশ্মী প্রতিরোধী রোদ চশমা দিয়ে দেখবেন না।
৩. সূর্যগ্রহণ দেখার জন্য রঙিন কাঁচ ব্যবহার করবেন না।
৪. এই সূর্যগ্রহণটি দেখতে ভুলবেন না।
(CG/CB/NS
নির্বাচনকমিশন
আম্বালার ব্যয় পর্যবেক্ষককে বদলি করল নির্বাচন কমিশন
নয়াদিল্লি, ১৮ অক্টোবর, ২০১৯
চলতি হরিয়ানা নির্বাচনে ব্যয় পর্যবেক্ষকদের কাজকর্ম পর্যালোচনার পর ভারতের নির্বাচন কমিশন আম্বালার ব্যয় পর্যবেক্ষককে বদলি করেছে। সৎ উপায়ে সংশ্লিষ্ট আইনগুলি রূপায়ণ না করার জন্য এবং ঐ পর্যবেক্ষকের বিভিন্ন কাজকর্মে সন্তুষ্টা না হওয়ার দরুণ তাঁকে বদলির সিদ্ধান্ত নেওয়া হয়েছে।
আম্বালার নতুন ব্যয় পর্যবেক্ষক হচ্ছেন শ্রী রীতেশ পারমার। তিনি আজ থেকেই দায়িত্বভার গ্রহণ করলেন।
CG/BD/SB
(Visitor Counter : 56
বৈদ্যুতিন ও তথ্যপ্রযুক্তি মন্ত্রক
সরকার স্পষ্ট জানিয়েছে যে এনআইসির ইমেল ব্যবস্থাপনায় কোন সাইবার হানা হয় নি
নতুন দিল্লি, ১৩ জুন,২০২১
এয়ার ইন্ডিয়া, বিগ বাস্কেট এবং ডোমিনো'র মতো সংস্থাগুলিতে গ্রাহকদের তথ্য ফাঁসের বিষয়ে সম্প্রতি একটি প্রতিবেদন সংবাদ মাধ্যমে প্রকাশিত হয়েছে। প্রতিবেদনে বলা হয়েছে এর ফলে জাতীয় তথ্য বিজ্ঞান কেন্দ্র এর কাছে থাকা গ্রাহকদের ইমেল অ্যাকাউন্ট এবং পাসওয়ার্ড হ্যাকারদের কাছে চলে গেছে।
এর পরিপ্রেক্ষিতে এই বিষয়টি স্পষ্ট করে জানানো দরকার যে, প্রথমত, কেন্দ্রীয় সরকারের আওতাধীন জাতীয় তথ্য বিজ্ঞান কেন্দ্র  দ্বারা পরিচালিত ইমেল ব্যবস্থাপনায় কোনও সাইবার হানা হয়নি। সেখানে ইমেল ব্যবস্থাপনা সম্পূর্ণ নিরাপদ এবং সুরক্ষিত।
দ্বিতীয়ত, সরকারী ইমেল পরিষেবা ব্যবহারকারীরা যদি বাহ্যিক পোর্টালগুলিতে সরকারী ইমেল অ্যাডড্রেস ব্যবহার করে নাম নথিভুক্ত না করে থাকেন এবং সরকারী ইমেল অ্যাকাউন্টে ব্যবহৃত পাসওয়ার্ডটি ব্যবহার না করেন ,তা হলে সেই বাহ্যিক পোর্টালগুলির ওপর সাইবার সুরক্ষা হানা সরকারী ইমেল পরিষেবা ব্যবহারকারীদের উপর প্রভাব ফেলতে পারে না।
এনআইসির ইমেল ব্যবস্থাপনায় দুটি পর্যায়ে ইমেল ব্যবহারকারী সত্যতা সুনিশ্চিতকরণ এবং ৯০ দিনের মধ্যে পাসওয়ার্ড পরিবর্তনের মতো বেশ কয়েকটি সুরক্ষা ব্যবস্থা গ্রহণ করেছে। এছাড়াও, এনআইসি ইমেলের যে কোনও পাসওয়ার্ড পরিবর্তনের জন্য মোবাইল ওটিপি প্রয়োজন এবং যদি মোবাইল ওটিপি ভুল হয় তবে পাসওয়ার্ড পরিবর্তন সম্ভব হবে না। এনআইসি ইমেল ব্যবহারকারীদের সচেতনতামূলক পদক্ষেপ গ্রহণ এবং সম্ভাব্য ঝুঁকি এড়াতে সুরক্ষা বিধি সম্পর্কে সময়ে সময়ে তথ্য প্রদান করে চলেছে।
CG/SS
(Visitor Counter : 160
প্রধানমন্ত্রীরদপ্তর
ডঃ এ পি জে আব্দুল কালামের জন্ম জয়ন্তীতে প্রধানমন্ত্রীর শ্রদ্ধার্ঘ্য
নয়াদিল্লী, ১৫ অক্টোবর, ২০২০
প্রধানমন্ত্রী শ্রী নরেন্দ্র মোদী আজ দেশের প্রাক্তন রাষ্ট্রপতি ডঃ এ পি জে আব্দুল কালামের জন্ম জয়ন্তীতে শ্রদ্ধা জানিয়েছেন।
এক ট্যুইট বার্তায় প্রধানমন্ত্রী বলেছেন, ‘’ডঃ কালামের জন্ম জয়ন্তীতে তাঁর প্রতি শ্রদ্ধা জানাচ্ছি। জাতীয় উন্নয়ন ক্ষেত্রে, তা সে বিজ্ঞানী হিসেবেই হোক কিংবা ভারতের রাষ্ট্রপতি হিসেবেই হোক ,দেশবাসী তাঁর অবিস্মরণীয় অবদান কখনই ভুলতে পারবেনা। তাঁর জীবনযাত্রা লক্ষ লক্ষ মানুষকে শক্তি জোগায়।’
CG/SS/NS
(
পরিসংখ্যানএবংকর্মসূচিরূপায়ণমন্ত্রক
আনুষ্ঠানিক কর্মসংস্হানের প্রেক্ষিতে দেশে বেতনভুক কর্মচারীদের তালিকার প্রতিবেদন
নয়াদিল্লি, ২৩ অগাস্ট, ২০১৯
পরিসংখ্যান এবং কর্মসূচি রূপায়ণ মন্ত্রকের জাতীয় পরিসংখ্যান দপ্তর  ২০১৭ সালের সেপ্টেম্বর থেকে ২০১৯ সালের জুন মাস পর্যন্ত দেশের কর্মসংস্হান সংক্রান্ত একটি প্রতিবেদন প্রকাশ করেছে। নির্বাচিত কিছু সরকারি সংস্হার নির্দিষ্ট কিছু ক্ষেত্রের উন্নয়ন বিচার করে প্রাপ্ত প্রশাসনিক তথ্য থেকে এই প্রতিবেদনটি প্রকাশ করা হয়েছে। এ বিষয়ে বিস্তারিত জানার জন্য ইংরাজি প্রতিবেদনের সংযোগটিকে ক্লিক করুন।
CG/CB/NS
(Visitor Counter : 71
প্রধানমন্ত্রীরদপ্তর
গ্যাসের মূল্য হ্রাস পাওয়ায় আমাদের বোনেদের জীবনযাত্রার স্বাচ্ছন্দ্য বাড়াবে : প্রধানমন্ত্রী
নতুন দিল্লি, ২৯ আগস্ট, ২০২৩
প্রধানমন্ত্রী শ্রী নরেন্দ্র মোদী ৩৩ কোটি এলপিজি গ্রাহকদের জন্য সিলিন্ডার প্রতি ২০০ টাকা কমানোর সিদ্ধান্ত নিয়েছেন।
শ্রী মোদী বলেছেন, রাখিবন্ধনের উৎসব আমাদের পরিবারে সুখ সমৃদ্ধি বাড়ানোর দিন।
পিএম উজ্জ্বলা গ্রাহকরা তাঁদের অ্যাকাউন্টে আরও ২০০ টাকা করে ভর্তুকি পাবেন।
সরকার একইসঙ্গে ৭৫ লক্ষ অতিরিক্ত পিএম উজ্জ্বলা সংযোগ দেওয়ার অনুমতি দিয়েছে। এর ফলে পিএমইউওয়াই সুবিধাভোগীর সংখ্যা পৌঁছাবে মোট ১০.৩৫ কোটিতে।
কেন্দ্রীয় পেট্রোলিয়াম ও প্রাকৃতিক গ্যাস মন্ত্রী শ্রী হরদীপ সিং পুরির এক্স হ্যান্ডেলে করা একাধিক পোস্টের প্রত্যুত্তরে প্রধানমন্ত্রী এক্স পোস্টে জানিয়েছেন;
“রাখিবন্ধনের উৎসব আমাদের পরিবারের সুখ সমৃদ্ধি বাড়ানোর দিন। গ্যাসের দাম কমানোর ফলে আমাদের পরিবারের বোনেদের সুবিধা হবে এবং তাঁদের জীবনযাত্রা সহজ হয়ে উঠবে। আমার প্রতিটি বোন সুখে থাকুক, সুস্থ্য থাকুক, খুশিতে থাকুক এটাই আমার প্রার্থনা।”
AC/SS/SKD
(
প্রধানমন্ত্রীরদপ্তর
অ্যালফাবেট ইনকর্পোরেটেড ও গুগলের সিইও সুন্দর পিচাইয়ের সঙ্গে প্রধানমন্ত্রীর বৈঠক
নতুন দিল্লি, ২৪জুন, ২০২৩
প্রধানমন্ত্রী শ্রী নরেন্দ্র মোদী 23 জুন, 2023-এ ওয়াশিংটন ডিসিতে অ্যালফাবেট ইনকর্পোরেটেড ও গুগলের সিইও সুন্দর পিচাইয়ের সঙ্গে বৈঠক করেছেন।
কৃত্রিম বুদ্ধিমত্তা , আর্থিক প্রযুক্তি এবং সাইবার নিরাপত্তা সংক্রান্ত পণ্য ও পরিষেবা ক্ষেত্রে সহযোগিতার আরও পথ অন্বেষণ করার জন্য প্রধানমন্ত্রী, শ্রীপিচাইকে আহ্বান জানান; সেইসঙ্গে ভারতে মোবাইল ফোনের যন্ত্রাংশ উৎপাদনের আমন্ত্রণও তিনি জানিয়েছেন।
গবেষণা ও উন্নয়ন এবং দক্ষতাবৃদ্ধির লক্ষ্যে ভারতের শিক্ষা প্রতিষ্ঠানগুলির সঙ্গে গুগলের সহযোগিতা নিয়েও প্রধানমন্ত্রী ও শ্রী পিচাইয়ের মধ্যে আলোচনা হয়।
CG/SD/SKD/
(
ক্রেতা, খাদ্যএবংগণবন্টনমন্ত্রক
কেন্দ্র ২০২২এর মার্চের মধ্যে ৩৫ লক্ষ মেট্রিকটন পুষ্টিকর উপাদানে সমৃদ্ধ চাল বন্টনের লক্ষ্যমাত্রা ধার্য করেছে
নয়াদিল্লী, ৮ ডিসেম্বর, ২০২১
কেন্দ্রীয় উপভোক্তা, খাদ্য ও গণবন্টন প্রতিমন্ত্রী শ্রীমতী স্বাধ্বী নিরঞ্জন জ্যোতি লোকসভায় আজ এক প্রশ্নের লিখিত জবাবে জানান, সরকার, রক্তাল্পতা ও অপুষ্টি দূর করতে ২০১৯-২০ থেকে ৩ বছরের মেয়াদে পুষ্টিকর চাল গণবন্টন ব্যবস্থার মাধ্যমে বিতরণের সিদ্ধান্ত নিয়েছে। মন্ত্রক নারী ও শিশু কল্যাণ মন্ত্রকের সঙ্গে যৌথভাবে এই প্রকল্প বাস্তবায়িত করছে। বিদ্যালয় শিক্ষা ও স্বাক্ষরতা দপ্তর পুষ্টিকর উপাদান সমৃদ্ধ চাল সুসংহত শিশু প্রকল্প বা আইসিডিএস এবং পিএম পোষণের মাধ্যমে দেশজুড়ে সরবরাহ করছে।
প্রথম পর্বে আইসিডিএস+পিএম পোষণ প্রকল্পে ২০২২এর মার্চ পর্যন্ত ৩৫ লক্ষ মেট্রিকটন বিশেষ পুষ্টিকর চাল বন্টন করবে।
দ্বিতীয় পর্বে আইসিডিএস+পিএম পোষণ প্রকল্পে ২০২৩এর মার্চ পর্যন্ত উচ্চাকাঙ্খী ও পিছিয়ে পড়া জেলাগুলিকে বন্টন করা হবে।
তৃতীয় পর্বে আইসিডিএস+পিএম পোষণ প্রকল্পে ২০২৪এর মার্চ পর্যন্ত টিপিডিএস এবং ওডাব্লুএস-কে বন্টন করা হবে।
২০২১-২২ অর্থবর্ষে পশ্চিমবঙ্গকে ৯ লক্ষ ৪০ হাজার মেট্রিকটন পুষ্টিকর চাল দেওয়া হবে। এই সময়কালে দেশে ১ কোটি ১৭ লক্ষ ৫৭ মেট্রিকটন পুষ্টিকর চাল বন্টন করার লক্ষ্যমাত্রা ধার্য করা হয়েছে।
CG/CB/NS
(Visitor Counter : 71
প্রধানমন্ত্রীরদপ্তর
৭৭তম স্বাধীনতা দিবসে প্রধানমন্ত্রী নার্স, চিকিৎসক এবং অন্যদের প্রশংসা করেছেন দেশের ভাগ্য বদলে তাঁদের প্রয়াসের জন্য
সারা দেশের ৫০ জন নার্সকে বিশেষ অতিথি হিসেবে আমন্ত্রণ জানানো হয় ঐতিহাসিক লালকেল্লা থেকে স্বাধীনতা দিবস উদযাপনের সাক্ষী থাকার জন্য
“কোভিড আমাদের শিখিয়েছে মানব কেন্দ্রিক প্রয়াস ব্যাতীত বিশ্বের উন্নয়ন সম্ভব নয়”
“জনঔষধি কেন্দ্রগুলি ২০,০০০ কোটি টাকা সাশ্রয়ের মাধ্যমে দেশের মধ্যবিত্ত শ্রেণীকে নতুন শক্তি দিয়েছে”
“আমাদের লক্ষ্য জনঔষধি কেন্দ্রের সংখ্যা ২৫,০০০ করা”
নতুন দিল্লি, ১৫ আগস্ট, ২০২৩
নতুন দিল্লিতে স্বাধীনতা দিবসের অঙ্গ হিসেবে সারা দেশের ৫০ জন নার্সকে সপরিবারে বিশেষ অতিথি হিসেবে আমন্ত্রণ জানানো হয় লালকেল্লার প্রাকার থেকে উদযাপনের সাক্ষী থাকা ও অংশগ্রহণ করার জন্য। সরপঞ্চ, শিক্ষক, কৃষক এবং মৎস্যজীবী সহ নানা শ্রেণীর ১,৮০০ বিশেষ অতিথির অংশ হিসেবে তাঁদেরও আমন্ত্রণ জানানো হয়।
প্রধানমন্ত্রী শ্রী নরেন্দ্র মোদী নার্স, চিকিৎসক এবং অন্যদের প্রশংসা করেছেন দেশের ভাগ্য বদলে তাঁদের প্রয়াসের জন্য। তিনি বলেছেন, কোভিড আমাদের শিখিয়েছে যে মানব কেন্দ্রিক দৃষ্টিভঙ্গী ছাড়া বিশ্বের উন্নয়ন সম্ভব নয়।
বিশ্ব স্বাস্থ্য ক্ষেত্রে দেশের অবদান বৃদ্ধি করতে সরকারের প্রয়াসের ওপর জোর দিয়ে তিনি বলেছেন যে সরকার আয়ুষ্মান ভারতে ৭০,০০০ কোটি টাকা লগ্নি করেছে, যা বিপিএল পরিবারগুলিকে বার্ষিক ৫ লক্ষ টাকার স্বাস্থ্য পরিষেবার গ্যারান্টি দিয়েছে।
অনুষ্ঠানে জাতির উদ্দেশে ভাষণে তিনি স্বাস্থ্যকর্মী, বিশেষ করে অঙ্গনওয়াড়িকর্মী এবং আশাকর্মীদের দৃষ্টান্তমূলক অবদানের প্রশংসা করেছেন। ২০০ কোটির বেশি কোভিড টিকাকরণের মাইলফলক অর্জনে তাঁদের নিষ্ঠা এবং নিরলস প্রয়াসের জন্য। তিনি আরও বলেছেন, “কোভিডের আগে এবং পরে বিশ্বকে সহায়তা করার মাধ্যমে ভারত বিশ্বের বন্ধু হিসেবে মান্যতা পেয়েছে।”
এক পৃথিবী, এক স্বাস্থ্য এবং এক ভবিষ্যৎ দর্শনের উল্লেখ করে তিনি বলেছেন, “জনঔষধি কেন্দ্রগুলির মাধ্যমে ২০,০০০ কোটি টাকা সাশ্রয় করে দেশের মধ্যবিত্ত শ্রেণী নতুন শক্তি পেয়েছে। তিনি জানিয়েছেন জনঔষধি কেন্দ্রের সংখ্যা বর্তমানের ১০,০০০ থেকে বাড়িয়ে ভবিষ্যতে ২৫,০০০ করার লক্ষ্যে কাজ চলছে।”
(AC/AP/AS
বিদ্যুৎমন্ত্রক
সিইএম-১৪ / এমআই-৮ বৈঠকে ভারতে শূন্য নির্গমন পরিবহণ ব্যবস্থা নিয়ে আলোচনা : ব্যাটারি প্রযুক্তির অগ্রগতি ও নীতিগত সহায়তা
গোয়া, ২১ জুলাই, ২০২৩
২০ জুলাই ১৪তম দুষণমুক্ত শক্তি সংক্রান্ত মন্ত্রী পর্যায়ের বৈঠক এবং অষ্টম মিশন উদ্ভাবন বৈঠকের দ্বিতীয় দিনে দূষণহীন শক্তির রূপান্তরের বিভিন্ন কৌশল নিয়ে আলোচনা হয়।
আর্থিক ও সামাজিক উন্নয়নের ক্ষেত্রে বিদ্যুৎশক্তির গুরুত্ব, সীমান্ত এলাকা জুড়ে দূষণমুক্ত শক্তির প্রয়োজনীয়তা নিয়ে এই বৈঠকে বিস্তারিত আলোচনা হয়। শক্তির রূপান্তরের মাধ্যমে দূষণহীন শক্তির দ্রুত উন্নয়ন এবং শূন্য কার্বন নিঃসরণের লক্ষ্য অর্জনে পারস্পরিক সংযুক্ত ব্যবস্থা গড়ে তোলার ওপর গুরুত্ব দেওয়া হয়। শিল্পক্ষেত্রে কার্বন দূষণ কমাতে বৈদ্যুতিকরণকে মূল ক্ষেত্র হিসেবে চিহ্নিত করা হয়।
বিভিন্ন ধরনের শক্তির উৎসের আন্তঃসংযোগ ব্যবস্থা এবং শক্তির ব্যবহারকারীদের চিহ্নিত করার ক্ষেত্রে কৌশলগত অংশীদারিত্ব এবং পারস্পরিক সহযোগিতার ওপর বিশেষ জোর দেওয়া হয়। সুসংহত শক্তি ব্যবস্থা গড়ে তোলার ক্ষেত্রে সাফল্য অর্জনের জন্য ডিজিটাল ব্যবস্থা, অতি উচ্চ ভোল্টেজের প্রযুক্তি এবং সাইবার নিরাপত্তাকে আবশ্যিক হিসেবে চিহ্নিত করা হয়েছে। সেইসঙ্গে, নানাবিধ উপায়ে বিদ্যুতের সঞ্চয় বাড়িয়ে উৎপাদনের খরচ কীভাবে কমানো যায়, তার ওপর গুরুত্ব দেওয়া হয়েছে।
সংযুক্ত আরব আমিরশাহীর সভাপতিত্বে সিওপি-২৮ এবং ইউএনইপি-পরিচালিত কুল কোয়ালিশন-এর যৌথ উদ্যোগে আয়োজিত এই বৈঠকে শক্তি রূপান্তর নিয়ে সরকারি, বেসরকারি এবং বিভিন্ন মানবতাবাদী সংগঠনের মধ্যে শক্তির রূপান্তর নিয়ে আলোচনা হয়। বিশ্বকে শীতল রাখার ব্যাপারে প্রয়োজনীয় পদক্ষেপ নেওয়ার জন্য বৈঠকে সংশ্লিষ্ট দেশগুলির কাছে আবেদন জানানো হয়। পাশাপাশি, আন্তর্জাতিক সহযোগিতা বৃদ্ধি নিয়ে আলোচনা হয়। বৈঠকে ভারত, ফ্রান্স ও নরওয়ের পক্ষ থেকে ভারতের ‘কুলিং অ্যাকশন প্ল্যান’-এর দৃষ্টান্ত তুলে ধরা হয়।
বিশ্বজুড়ে ১০০ শতাংশ পুনর্নবীকরণযোগ্য শক্তির ব্যবহার যাতে সহজলভ্য করা যায়, বৈঠকে তার ওপর বিশেষ গুরুত্ব দেওয়া হয়। এক্ষেত্রে নির্ভরযোগ্য পুনর্নবীকরণযোগ্য শক্তি, ব্যবস্থার নমনীয়তা এবং ডিজিটাল প্রযুক্তির লক্ষ্যে কাজ করার বিষয়ে বৈঠকে আলোচনা হয়। এই মিশনের সাফল্যের ক্ষেত্রে আন্তর্জাতিক সহযোগিতা, তথ্য বিনিময় এবং তহবিল ব্যবস্থা গড়ে তোলা জরুরি বলে বৈঠকে মত প্রকাশ করা হয়।
বিদ্যুৎশক্তির সরবরাহের ক্ষেত্রে বিভিন্ন চ্যালেঞ্জের মোকাবিলায় যন্ত্রপাতির সর্বোত্তম ব্যবহারের ওপর জোর দেন ভারত সরকারের ব্যুরো অফ এনার্জি এফিশিয়েন্সি-র মহানির্দেশক। ২০৪০ সালের মধ্যে যন্ত্রাংশের চাহিদা মেটানোর ক্ষেত্রে ভারতে আটগুণ বেশি অগ্রগতি সম্ভব হবে বলে আশা করা হচ্ছে। ভবিষ্যতের সঙ্কটের কথা ভেবে সম্মিলিত উদ্যোগ নেওয়ার জন্য তিনি সবার কাছে আবেদন জানান।
গোয়ার ডঃ শ্যামাপ্রসাদ মুখার্জি ইন্ডোর স্টেডিয়ামে আয়োজিত এক প্রযুক্তি প্রদর্শনী পড়ুয়াদের মধ্যে বিশেষ উৎসাহ তৈরি করেছে। প্রদর্শনীতে বৈদ্যুতিক যান, চার্জিং পরিকাঠামো এবং দূষণমুক্ত প্রযুক্তির স্টার্ট-আপ তুলে ধরা হয়েছে।
CG/MP/DM/
(Visitor Counter : 46
প্রধানমন্ত্রীরদপ্তর
ছত্রপতি শিবাজি মহারাজের জন্মজয়ন্তীতে প্রধানমন্ত্রীর শ্রদ্ধা নিবেদন
নতুনদিল্লী ১৯শে ফেব্রুয়ারি, ২০২১
প্রধানমন্ত্রী শ্রী নরেন্দ্র মোদী আজ ছত্রপতি শিবাজি মহারাজের জন্মদিনে তাঁকে শ্রদ্ধা জানিয়েছেন।
এক ট্যুইট বার্তায় প্রধানমন্ত্রী বলেছেন, “ ভারত মাতার অমর সন্তান, ছত্রপতি শিবাজি মহারাজের জন্মদিনে তাঁকে কোটি কোটি প্রণাম জানাই। নানা ঘটনায় তাঁর অদম্য সাহস, অদ্ভুত শৌর্য ও অসাধারণ বুদ্ধিমত্তার পরিচয় আমরা পাই, যা যুগ যুগ ধরে দেশবাসীকে অনুপ্রাণিত করে। জয় শিবাজি! “
যোগাযোগওতথ্যপ্রযুক্তিমন্ত্রক
সম্পন্ন প্রকল্পের মাধ্যমে ১ লক্ষেরও বেশি মানুষ সরাসরি তাঁদের ব্যাঙ্ক অ্যাকাউন্টে পেনশন পাচ্ছেন
নয়াদিল্লি, ০৯ ডিসেম্বর, ২০২১
সম্পন্ন প্রকল্পের মাধ্যমে ১ লক্ষেরও বেশি মানুষ সরাসরি তাঁদের ব্যাঙ্ক অ্যাকাউন্টে পেনশন পাচ্ছেন। প্রিন্সিপাল কন্ট্রোলার অফ কমিউনিকেশন অ্যাকাউন্টস/কন্ট্রোলার অফ কমিউনিকেশন অ্যাকাউন্টস্ কার্যালয়ের মাধ্যমে এই প্রকল্পের পরিষেবা দেওয়া হচ্ছে। এই প্রকল্পের সাহায্যে একটি এক জানালা ব্যবস্থাপনা চালু করা হয়েছে। সেখান থেকে পেনশনভোগীদের নানা পরিষেবা দেওয়া হচ্ছে। পেনশন মামলা সময় মতো নিষ্পত্তি, ই-পেনশনের সুযোগ-সুবিধা, অনালইনে অভিযোগ জমা দেওয়া এবং সময় মতো এসএমএস অ্যালার্ট ইত্যাদি পরিষেবা মিলছে এর সাহায্যে। চলতি বছরের জুন মাস পর্যন্ত সম্পন্ন প্রকল্পের মাধ্যমে ৫২৩৮.৪৭ কোটি টাকা দেওয়া হয়েছে।
সিস্টেম ফর অ্যাকাউন্টিং অ্যান্ড ম্যানেজমেন্ট অফ পেনশন – ‘সম্পন্ন’ প্রকল্পটি যোগাযোগ মন্ত্রকের আওতাধীন টেলিযোগাযোগ দপ্তরের কন্ট্রোলার জেনারেল অফ কমিউনিকেশন অ্যাকাউন্ট বাস্তবায়িত করেছে। ২০১৮ সালের ২৯ ডিসেম্বর প্রধানমন্ত্রী শ্রী নরেন্দ্র মোদী এই প্রকল্পটি জাতির উদ্দেশে উৎসর্গ করেন। পেনশনভোগীদের জন্য নিরবচ্ছিন্ন অনলাইন পেনশন প্রক্রিয়া এবং অর্থ প্রদানের সুবিধার্থে টেলিযোগাযোগ দপ্তর এই ব্যবস্থাপনা চালু করে। এর ফলে, পেনশনভোগীদের ব্যাঙ্ক অ্যাকাউন্টে সরাসরি পেনশনের অর্থ পৌঁছে যাচ্ছে।
CG/SS/SB
(Visitor Counter : 142
স্বাস্থ্যওপরিবারকল্যাণমন্ত্রক
কোভিড -১৯ টিকাকরণ বিষয়ে সর্বশেষ তথ্য
রাজ্য ও কেন্দ্রশাসিত অঞ্চলগুলিকে ৩৭ কোটি ৯৩ লক্ষের বেশি টিকার ডোজ পাঠানো হয়েছে
রাজ্য ও কেন্দ্রশাসিত অঞ্চলগুলি এবং বেসরকারি হাসপাতাল গুলির কাছে ১.৮৩ কোটির বেশি অব্যবহৃত টিকার ডোজ রয়েছে
নতুন দিল্লি, ৮ জুলাই, ২০২১
কেন্দ্রীয় সরকার রাজ্য ও কেন্দ্রশাসিত অঞ্চলগুলিকে বিনামূল্যে কোভিড টিকা সরবরাহ করছে। কারণ কেন্দ্র কোভিড-১৯ অতিমারির বিরুদ্ধে লড়াইয়ে টিকাকরণকে একটি গুরুত্বপূর্ণ কৌশল হিসেবে বিবেচনা করছে। সর্বজনীন টিকাকরণের নতুন পর্যায় ২১শে জুন থেকে শুরু হয়েছে। রাজ্য ও কেন্দ্রশাসিত অঞ্চলগুলিকে আরো বেশি পরিমাণে টিকা সরবরাহ করার জন্য নতুন নতুন পরিকল্পনা করা হচ্ছে যাতে সরবরাহ শৃঙ্খল বজায় থাকে।
বিভিন্ন টিকা প্রস্তুতকারক সংস্থা যে টিকা উৎপাদন করছে প্রতি মাসে তার ৭৫ শতাংশ কেন্দ্র সংগ্রহ করছে। এই টিকা আগের মতোই রাজ্যগুলিকে বিনামূল্যে দেওয়া হচ্ছে।
কেন্দ্র এ পর্যন্ত ৩৭কোটি ৯৩ লক্ষ  টিকার ডোজ বিনামূল্যে ও সরাসরি সংগ্রহ করে রাজ্য ও কেন্দ্রশাসিত অঞ্চলগুলিকে দিয়েছে। শীঘ্রই রাজ্য ও কেন্দ্র শাসিত অঞ্চলগুলিকে আরও ২৩ লক্ষ ৮০ হাজার ডোজ সরবরাহ করা হবে ।
এর মধ্যে ৩৬ কোটি ০৯ লক্ষ ৬৯ হাজার ১২৮ টি ডোজ সুবিধাভোগীদের দেওয়ার জন্য ব্যবহার করা হয়েছে। তবে, টিকাকরণের সময় কিছু ডোজ অপচয়ও হয়েছে।
রাজ্য ও কেন্দ্রশাসিত অঞ্চলগুলির কাছে এখনও ১,৮৩,৮৭,৬৬২ টি টিকার ডোজ রয়েছে।
CG/SB
(Visitor Counter : 123
নীতিআয়োগ
নীতি আয়োগ ভারতের মিসিং মিডিল'দের স্বাস্থ্য বীমা নিয়ে প্রতিবেদন প্রকাশ করেছে
নতুন দিল্লি, ২৯ অক্টোবর, ২০২১
নীতি আয়োগ ভারতের এমন ব্যক্তি যাদের স্বাস্থ্যবীমা নেই সেইসব মিসিং মিডিল'দের স্বাস্থ্য বীমা শিরোনামে আজ একটি বিস্তারিত প্রতিবেদন প্রকাশ করেছে, যা ভারতীয় জনসংখ্যা জুড়ে স্বাস্থ্যবীমা কভারেজের ফাঁক গুলি তুলে ধরা হয়েছে। এই পরিস্থিতি মোকাবিলায় সমাধানের ক্ষেত্রগুলি উল্লেখ করা হয়েছে। প্রতিবেদনটিতে নীতি আয়োগ এর সদস্য ডক্টর ভি কে পলের একটি মুখবন্ধ রয়েছে। এই প্রতিবেদনে বলা হয়েছে যে, ভারতীয় জনসংখ্যার ৩০ শতাংশ মানুষ স্বাস্থ্য বীমা দ্বারা বঞ্চিত। এদের মিসিং মিডল' বা 'নিখোঁজ মধ্য' হিসেবে অভিহিত করা হয়েছে।
এই প্রতিবেদনে দেশের প্রতিটি নাগরিকের জন্য স্বাস্থ্য বীমার কথা উল্লেখ করে বলা হয়েছে যে, স্বাস্থ্য বীমার ক্ষেত্র বাড়ানোর জন্য উল্লেখযোগ্য চ্যালেঞ্জগুলি অতিক্রম করতে হবে। ডক্টর ভি কে পল তার প্রতিবেদনে আরও উল্লেখ করেছেন যে, স্বাস্থ্য বীমা বৃদ্ধির লক্ষ্যে সরকার এবং বেসরকারি সংস্থাকে একত্রিত হয়ে গিয়ে আসতে হবে। কোনো নাগরিক যাতে স্বাস্থ্যবীমা মাঝপথে ছেড়ে না দেন সেদিকে নজর দিতে হবে। এজন্য সংস্থাগুলির দক্ষতার প্রয়োজন। গ্রাহকদের সচেতনতা এবং আস্থা বাড়ানোর জন্য উপযুক্ত ব্যবস্থা গ্রহণ করতে হবে। স্বাস্থ্য বীমার ক্ষেত্রে গ্রাহকরা কি কি সুবিধা পাবেন তা সুস্পষ্টভাবে জানাতে হবে।
নীতি আয়োগের কার্যনির্বাহী আধিকারিক শ্রী অমিতাভ কান্ত বলেছেন, এই প্রতিবেদনটি স্বাস্থ্যের জন্য আর্থিক সুরক্ষা বৃদ্ধি এবং আন্তর্জাতিক ক্ষেত্রে স্বাস্থ্য কভারেজের বৃহত্তর লক্ষ্যের জন্য একটি প্রয়াস বলা যেতে পারে, যা স্বাস্থ্যবীমা কভারেজ কে পুনরুজ্জীবিত করবে।
আয়ুষ্মান ভারত বা প্রধানমন্ত্রী জনো আরোগ্য যোজনা, সর্বজনীন স্বাস্থ্য কভারেজের ক্ষেত্রে একটি ফ্ল্যাগশিপ প্রকল্প। রাজ্য সরকার গুলিও সম্প্রসারণমূলক প্রকল্প গ্রহণ করেছে। এই দুয়ে মিলিয়ে ৫০ শতাংশ মানুষ হাসপাতাল থেকে স্বাস্থ্য বীমার সুযোগ নিয়ে থাকেন। বাকি ২০ শতাংশ মানুষ বিভিন্ন সামাজিক স্বাস্থ্য বীমা এবং বেসরকারি ক্ষেত্রে স্বাস্থ্যবীমার সুযোগ নিয়ে থাকেন। আর, বাকি ৩০ শতাংশ মানুষ, যাদের কোন স্বাস্থ্যবীমাই নেই। এরাই 'মিসিং মিডল' হিসেবে রয়ে গেছেন। এই শ্রেণীর জন্য একটি স্বল্প মূল্যের সুসংহত স্বাস্থ্য বীমা প্রকল্প কিভাবে করা যায় সে বিষয়েই প্রতিবেদনে সুস্পষ্ট উল্লেখ করা হয়েছে।
CG/ SB
(Visitor Counter : 177
কেন্দ্রীয়মন্ত্রিসভা
গোরক্ষপুর, সিন্ধ্রি ও বারাউনি সার কারখানার পুনরুজ্জীবনের লক্ষ্যে ছাড় সংক্রান্ত চুক্তি এবং জমি লিজ চুক্তিতে কেন্দ্রীয় মন্ত্রিসভার অনুমোদন
নয়াদিল্লি, ০৯ আগস্ট, ২০১৮
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে হিন্দুস্হান উর্বরক অ্যান্ড রসায়ন লিমিটেডকে লিজে জমি দেওয়ার সিদ্ধান্ত অনুমোদিত হয়েছে। এছাড়া, এফসিআইএল-এর গোরক্ষপুর এবং সিন্ধ্রির সার কারখানা পুনরুজ্জীবন এবং এইচএফসিএল-এর বারাউনি সার কারখানা পুনরুজ্জীবনের জন্য ছাড় এবং জমি লিজ সংক্রান্ত চুক্তিটির অনুমোদন দেওয়া হয়েছে। অন্যদিকে একটি আন্তর্মন্ত্রক কমিটিকে এফসিআইএল/ এইচএফসিএল ও এইচইউআরএল-এর মধ্যে প্রয়োজনে চুক্তি অনুমোদনের কর্তৃত্ব দেওয়া হয়েছে। এরফলে গোরক্ষপুর, সিন্ধ্রি ও বারাউনির সার কারখানাগুলির পুনরুজ্জীবন সার উৎপাদন ক্ষেত্রে লগ্নি আকর্ষণ করবে। অন্যদিকে, জগদীশপুর-হলদিয়া পাইপলাইনের মাধ্যমে পরিবাহিত গ্যাস এই সার কারখানাগুলিকে বাণিজ্যিকভাবে ব্যবহার করা যাবে। এই উদ্যোগের ফলে দেশের পূর্বাঞ্চলে অর্থনীতি জোরদার হবে এবং এই অঞ্চলে কর্মসংস্হানের সুযোগ সৃষ্টি হবে। এছাড়া, দেশজ ইউরিয়া উৎপাদন বাড়বে ও সার ক্ষেত্রে স্বনির্ভরতা সৃষ্টি হবে।
SSS/ PB /NS/…
(Visitor Counter : 55
প্রধানমন্ত্রীরদপ্তর
করোনার বিরুদ্ধে লড়াইয়ে ১৩০ কোটি দেশবাসী যে দৃঢ় সংকল্পের পরিচয় রেখেছেন, তা নতুন ভারতের শক্তির প্রতীক : প্রধানমন্ত্রী
নতুন দিল্লি, ১২ এপ্রিল, ২০২২
প্রধানমন্ত্রী শ্রী নরেন্দ্র মোদী বলেছেন, বিশ্বের বৃহত্তম বিনামূল্যের টিকাদান কর্মসূচি হোক বা চিকিৎসা পরিকাঠামোর উন্নয়ন – ভারত স্বাস্থ্য ক্ষেত্রে নতুন মানদণ্ড স্থাপন করছে। করোনার বিরুদ্ধে লড়াইয়ে ১৩০ কোটি দেশবাসী যে দৃঢ় সংকল্পের পরিচয় রেখেছেন, তা নতুন ভারতের শক্তির প্রতীক।
প্রধানমন্ত্রী এক ট্যুইট বার্তায় বলেছেন;
“করোনার বিরুদ্ধে লড়াইয়ে ১৩০ কোটি দেশবাসী যে সংকল্প দেখিয়েছেন, তা নতুন ভারতের শক্তির ইঙ্গিত। বিনামূল্যে টিকাদান কর্মসূচি হোক বা চিকিৎসা পরিকাঠামোর উন্নয়ন, ভারত স্বাস্থ্যক্ষেত্রে নতুন মানদণ্ড স্থাপন করছে।”
CG/SD/SKD/
(
জলশক্তি মন্ত্রক
সাফল্যের কাহিনী: স্বচ্ছ ভারত মিশনের আওতায় কর্ণাটকে গড়গ জেলায় ৩২টি গ্রাম পঞ্চায়েতে গোলাপী শৌচাগার নির্মাণ
নয়াদিল্লি, ১৮ এপ্রিল, ২০২২
বয়ঃসন্ধিতে থাকা মেয়েরা যখন ঋতুকালীন অবস্থায় থাকে, তখন তারা যাতে সুরক্ষিত ও পরিচ্ছন্ন শৌচাগার পায়, সেটি নিশ্চিত করতে কর্ণাটকের গড়গ জেলায় ৩২টি গ্রাম পঞ্চায়েতে গোলাপী শৌচাগার নির্মাণ করা হচ্ছে। এর ফলে, এইসব মেয়েরা সংশ্লিষ্ট সময়কালে অপ্রস্তুত হওয়ার হাত থেকে রক্ষা পাবে। এর মধ্যে ২০টি শৌচাগার নির্মাণ সম্পূর্ণ হয়েছে। বাকি, ১২টির নির্মাণ কাজ চলছে। প্রতিটি শৌচাগার নির্মাণে ৬ লক্ষ টাকা ব্যয় হচ্ছে। এর মধ্যে এমজিএনআরইজিএ থেকে ৩ লক্ষ টাকা, স্বচ্ছ ভারত মিশন – গ্রামীণ থেকে ১ লক্ষ ৮০ হাজার টাকা এবং পঞ্চদশ অর্থ তহবিল থেকে গ্রাম পঞ্চায়েতগুলি ১ লক্ষ ২০ হাজার টাকা দিয়েছে।
প্রথমে কে এইচ পাতিল গার্লস সিনিয়র প্রাইমারী স্কুলে এ ধরনের শৌচাগার তৈরি করা হয়। এর সাফল্য বিচার করে পরবর্তীতে বিভিন্ন গ্রামে এ ধরনের আরও শৌচাগর গড়ে তোলার পরিকল্পনা হয়েছে। প্রতিটি শৌচাগারে যথাযথ পরিমাণ জল সরবরাহ, আলোর ব্যবস্থা, পোশাক পরিবর্তনের জন্য ঘর, ঋতুকালীন থাকা অবস্থায় মহিলারা যাতে পরিচ্ছন্নতা বজায় রাখতে পারেন, তার জন্য বিশেষ ব্যবস্থা করা হয়েছে। এছাড়াও, স্যানিটারি প্যাড সহ বর্জ্য পদার্থ যথাযথ অপসারণের জন্য প্রয়োজনীয় উদ্যোগ নেওয়া হয়েছে।
স্বচ্ছ ভারত মিশন গ্রামীণ অভিযানে ঋতুকালীন থাকার সময় মহিলারা যাতে যথাযথভাবে পরিচ্ছন্নতা বজায় রাখতে পারেন, সেদিকে বিশেষ গুরুত্ব দেওয়া হয়েছে। এ বিষয়ে দেশ জুড়ে মহিলা ও বালিকাদের মধ্যে সচেতনতা গড়ে তুলতে প্রয়োজনীয় ব্যবস্থা নেওয়া হয়েছে। পানীয় জল ও পয়ঃনিকাশি দপ্তর ঋতুকালীন থাকার সময় মেয়েদের সবধরনের সহযোগিতার নির্দেশ দিয়েছে। এক্ষেত্রে রাজ্য সরকার, জেলা প্রশাসন, দপ্তরের ইঞ্জিনিয়ার ও কারিগরি বিশেষজ্ঞ এবং স্কুলের প্রধান শিক্ষক/শিক্ষিকা ও শিক্ষক-শিক্ষিকাদের কি ভূমিকা পালন করতে হবে, তা ঐ নির্দেশিকায় উল্লেখ করা আছে।
গড়গে গোলাপী শৌচাগারগুলি ব্যবহার ও রক্ষণা-বেক্ষণ এবং এর জন্য প্রয়োজনীয় প্রশিক্ষণের ব্যবস্থা করা হয়েছে। এছাড়াও জাতীয় গ্রামীণ জীবন-জীবিকা মিশন স্বনির্ভর গোষ্ঠীর মাধ্যমে গ্রামাঞ্চলে মহিলাদের স্যানিটারি প্যাড তৈরিতে প্রশিক্ষণ দেওয়ার উদ্যোগ নেওয়া হয়েছে। যথাযথ স্বাস্থ্য বিধি সকলে যাতে এই সময়কালে মেনে চলেন, তার জন্য সোশ্যাল মিডিয়া, পোস্টার ও পুস্তিকার মাধ্যমে প্রচার চালানো হচ্ছে।
CG/CB/SB
(Visitor Counter : 86